Vrou sê glo dit was haar man voor sy sterf | Maroela Media
Kapt. Tsekiso Mofokeng, woordvoerder van die polisie, sê die vrou, glo in haar laat 30's, is intussen nog nie geïdentifiseer nie.
Mofokeng sê die polisie ondersoek 'n saak van moord en dat niemand nog in hegtenis geneem is in verband met die voorval nie.
Die vrou is omstreeks 17:00 Saterdagmiddag gevind nadat 'n vrou en haar kind verby 'n kantoorpark gery het en die vrou by die ingang sien lê het.
Die motoris het die nooddienste ontbied en paramedici was binne enkele minute op die toneel
"Die beseerde vrou het skaars reageer en het gesukkel om asem te haal. Hulle het haar dadelik met 'n ambulans na die MediClinic Sandton geneem vir verdere behandeling," het Werner Vermaak, woordvoerder van ER24, Sondag gesê.
Die vrou is later by die hospitaal dood verklaar.
Beeld het Maandag berig dat die oorledene aan die motoris gesê het dat dit haar man was wat haar met die skerp voorwerp gesteek het.
Kleinhoewe-moord: "Hy was soos 'n pa vir my"
Kapers jaag weg met dogtertjie
50 Steekwonde. Daar was BAIE haat. Kom ons kyk hoe ontvou hierdie storie. Ek is jammer vir die naasbestaandes.
Dit sal baie help as die media toegelaat word om te sê of dit 'n blanke of nie-blanke dame is!!??
Pietsnot, jy praat bloot snot. Die 'kleurding' kan nie agterweë gelaat word nie want iemand moet geïdentifiseer word. Ras en gelaatskleur is nogal uiters belangrik by identifikasie, weet jy. Veronica se stelling is natuurlik in die kol en so ook Sunè se gewaardeerde verduideliking.
Ongelukkig speel kleur 'n rol, hoe dan anders, ons is dan geleer ons is die reënboog nasie. Om dalk net te noem dit is 'n vrou met kort donker hare met pruik en donker oë, of dit is 'n vrou met bruin hare en blou oë dan sal dit help om die naasbestaandes op te spoor!